Dekonstruksie van 'n leuen - Deel 1
Written by Gideon van Zyl	Monday, 01 March 2010 10:18
Dekonstruksie van ‘n leuen
Daar is nou weer ‘n paar vurige debate aan die gang oor allerhande dinge. Ek hou van debatte, want dit vertel jou meer oor mense as wat hulle gewoonlik oor hulself wil vertel. Dit vertel jou wie nie luister nie. Dit vertel jou wie se eie opinie belangriker is as ander mense s’n. Dit vertel jou wie ‘n gebrek aan logika het. DIt vertel jou wie se indoktrinasie so sterk is dat hulle alle logika oorboord sal gooi om die doel te dien. My gunsteling, is die wat enige wetenskaplike bewys as onsin sal afmaak omdat hulle mufti of pastoor of rasieleier of politieke leier of psigiese herdershond van beter weet.
Read more: Dekonstruksie van 'n leuen - Deel 1
Soos belowe voor ek weg is Engeland toe, is ek nou weer reg vir ‘n blog. Ek sou dit verkies om elke dag ‘n blog te skryf, maar voor dit kan gebeur sal daar eers ‘n paar dinge in my lewe moet verander. Daarvoor het ek tyd nodig, en baaaaie geld...
So ‘n trip na Engeland toe is nie vir sissies nie. Vir baie mense is dit nogal ‘n avontuur om so ver te reis, maar vir my is dit op hierdie stadium niks anders as ‘n irritasie nie. Okei – daar is soet saam met die suur, en daar is altyd goeie goed wat daarmee saamgaan as mens daarna soek, en ek is nie daar teen om in ander lande te wees nie – ek sou net daarvan hou as ek in ander lande kon uitkom sonder om eers daarnatoe te moet vlieg.
Read more: Trip na Engeland, Klaar in die studio met Naak.
Last Updated on Wednesday, 10 February 2010 15:21	Written by Gideon van Zyl	Wednesday, 10 February 2010 12:22
Ek sal baie moontlik die volgende paar dae nie in kommunikasie kan wees nie, so verwag nie om te blog voor omtrent die 19e nie. Ek vertrek more-middag Kaapstad toe vir ‘n dag. Daar sal ek moontlik die bekendstalling van die nuwe Houtstok Radiostasie bywoon, en Vrydag by een van ons klante ‘n draai maak. Die aand vlieg ek laat terug huysitoe, en dan weer 2-uur die middag na Engeland toe vir ‘n paar dae. Ek sal meer van dit vertel wanneer ek terug is. Julle is nog steeds welkom om boodskappe te stuur en my selfoon gaan ook saam, maar ek sal dalk stadig reageer.
Read more: Reise en soetkyse - waarom ek vlieg haat.
Baai-baai Simply Slim, Eksplisiete video LMGA!
Last Updated on Friday, 05 February 2010 16:46	Written by Gideon van Zyl	Friday, 05 February 2010 12:17
Okei, dit lyk my asof my Eksperiment vroegtydig ten einde gekom het. Simply Slim is deur die medisyneraad van die rakke af laat haal omdat dit te veel Subutramienbevat het. En hier gaan ek ter wille van die wetenskap en suip die goed vir meer as 'n maand net om agter te kom dat die goed verbode middels bevat. Okei, soos sommige van my vriende jou sal vertel, is alles wat verbode is nie noodwendig sleg nie, en sommige van hulle sal selfs aandring daarop dat die feit dat iets verbode is juis beteken dat dit verbode is omdat "the Man" al die lekker goed vir homself wil hou. Die jurie is nog uit daaroor en sal sekerlik nog 'n paar eeue lank oor daai ene sit.
Read more: Baai-baai Simply Slim, Eksplisiete video LMGA!
Tussentyd, Die vet is in die vuur, Naakte kritiek, Sunnette en Hennie se ding
Last Updated on Wednesday, 03 February 2010 23:41	Written by Gideon van Zyl	Tuesday, 02 February 2010 10:28
Ek voel op die oomblik of ek 'n bietjie in die tussentyd staan. Dit is wat ek dit nou maar noem. Die tussentyd is die tyd tussen wanneer iets gebeur en iets anders gebeer. Dan is jy intussentyd besig met ander goed om die tyd om te kry tot die volgende groot moment. Ek voel ook so 'n bietjie geintimideer deur hierdie blog. Ek kan nie verstaan hoe enigiemand daagliks kan blog nie. Nie as hulle 'n program het soos myne nie. Ja, ek weet ek kan darem net daagliks hello se soos 'n statusupdate, maar daarvoor het ek tog Facebook en Twitter... okei - ek sukkel nog omd ie sin van Twitter te sien, maar as ek lank en hard genoeg konsentreer sal dit seker duidelik word - as nie deur 'n proses van verligdheid nie, dan definitief deur 'n proses van osmose. Moenie vra wat ek bedoen nie, want en is seker dat ek ook nie die tyd sal he om osmose te verduidelik en hoe dit van toepassing kan wees op die proses van verligdheid (0f gebrek daaraan) nie.
Read more: Tussentyd, Die vet is in die vuur, Naakte kritiek, Sunnette en Hennie se ding
Simply Slim - 'n eksperiment
Rewolusie.com in produksie, David gaan Filmskool toe
2010 is hier!